दृष्टिविहीन महिला क्रिकेट : विनिताको सानदार शतक
दोस्रो द्विदेशी ट्वान्टी–२० दृष्टिविहीन महिला क्रिकेट शृंखलाअर्न्तगत भारतविरुद्ध तेस्रो खेलमा नेपालले ९ विकेटको सानदार जित निकालेको छ ।
काठमाडौँ — दोस्रो द्विदेशी ट्वान्टी–२० दृष्टिविहीन महिला क्रिकेट शृंखलाअर्न्तगत भारतविरुद्ध तेस्रो खेलमा नेपालले ९ विकेटको सानदार जित निकालेको छ ।तल्लो मूलपानी क्रिकेट मैदानमा नेपालले टस जितेर फिल्डिङ रोजेपछि पाहुना टोली भारतले २ सय १४ रनको विशाल स्कोर बनाएको थियो । भारतीय टिमका कप्तान सुष्मा पटेलले ६३, सिमु दासले ४६, उपकप्तान गंगावा निलप्पाले ३९, वसन्ती हंशडाले २३ र फुला सिरेनले १० रन जोडे । नेपालका निशा चौधरीले १ विकेट लिइन् भने चार भारतीय खेलाडी रनआउट भए ।जवाफमा नेपालले २० ओभरमा १ विकेट गुमाएर लक्ष्य पूरा गरेको हो । नेपालका प्लेयर अफ द म्याच विनिता पुनले ६७ बलमा नटआउट १ सय २६ रन जोडिन् । मनकेशरी चौधरीले ५६ बलमा ६५ रन प्रहार गरिन् । मुना अर्याल ४ रनमा नटआउट रहिन् ।पाँच खेलको शृंखलामा नेपाल २–१ ले अघि छ । यसअघि पोखरामा दुई खेलमा नेपाल र भारत समान एक खेलमा जित पाएका थिए । बाँकी दुई खेल शनिबार र आइतबार हुनेछ ।